Merle Keerutaja

Merle Keerutaja (sünninimi Merle Kõverjalg; sündinud 31. juulil 1964) on eesti võrkpallitreener.

Ta on lõpetanud 1982. aastal Tallinna Spordiinternaatkooli ja 2003. aastal Tartu Ülikooli kehakultuuriteaduskonna. 

Alates 1985. aastast töötab ta Viljandi Spordikoolis võrkpallitreenerina. Tema õpilasi on Mari-Liis Graumann, Karen Kotlov, Annika Antonova, Pirgit Purju, Siret Rits, Katrin Kõverjalg, Loore Mengel ja Maarja Kerner. 

Tunnustus
2014 – Viljandimaa kultuuripärl
2024 – Valgetähe V klassi teenetemärk

Teda on korduvalt valitud võrkpalliföderatsiooni (alates 2002 võrkpalliliidu) aasta noortetreeneriks (1995–2004 ja 2006–2008), kahel aastal ka aasta naistetreeneriks (2003, 2008).

Viited


Kategooria:Eesti võrkpallitreenerid
Kategooria:Viljandi maakonna treenerid
Kategooria:Sündinud 1964